**1. napirend**

**E l ő t e r j e s z t é s**

**Balatonrendes Község Önkormányzata Képviselő-testületének**

 **2019. december 05-én tartandó közmeghallgatására**

**Tárgy: A településkép védelméről szóló 4/2018. (IV.5.) önkormányzati rendelet módosítása, véleményezése**

**Előterjesztő:** Lenner István polgármester

**Előkészítette:** Kiss Tibor műszaki ügyintéző

 Jogszabállyal nem ellentétes

 Előterjesztő dr. Szabó Tímea jegyző

**Tisztelt Képviselő-testület!**

A Veszprém Megyei Kormányhivatal a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 132. § (1) bekezdés a) pontjában és 134. § (1) bekezdésében biztosított hatáskörében eljárva törvényességi felhívással élt.

A Veszprém Megyei Kormányhivatal VE/53/761/2019. ügyiratszámú törvényességi felhívásában az Mötv. 134. § (1) bekezdése alapján felhívta a Képviselő-testületet, hogy a településkép védelméről szóló 4/2018. (IV.5.) önkormányzati rendelete több ponton jogszabálysértő.

Balatonrendes Község Önkormányzata Képviselő-testülete a 30/2019. (III.07.) határozatával elfogadta a Veszprém Megyei Kormányhivatal VE/53/761/2019. számú törvényességi felhívásában foglaltakat, egyben vállalta, hogy gondoskodik a felhívásban közölt jogszabálysértések megszüntetéséről a településkép védelméről szóló 4/2018. (IV.5.) önkormányzati rendelet, valamint Településképi Arculati Kézikönyv felülvizsgálatával, ill. módosításával kapcsolatban.

A Képviselő-testület megbízta Nemesi Lajos tervezőt, hogy a törvényességi felhívásban megjelölt jogszabálysértéseket vizsgálja felül. Megbízott a felülvizsgálatot elvégezte és a módosító rendeletre vonatkozó javaslatát elkészítette a Képviselő- testület, valamint a Balatonrendes Község Önkormányzat **Képviselő-testületének a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 10/2017. (VIII. 07.) önkormányzati rendelet 3. §-ában foglalt, partnerségi egyeztetésben részt vevők számára véleményezésre.**

**INDOKOLÁS**

A Veszprém Megyei Kormányhivatal VE/53/761/2019. ügyiratszámú törvényességi felhívásában az Mötv. 134. § (1) bekezdése alapján felhívta a Képviselő-testületet, hogy a településkép védelméről szóló 4/2018. (IV.5.) önkormányzati rendelete (a továbbiakban: Rendelet) több ponton jogszabálysértő.

 Balatonrendes Község Önkormányzata Képviselő-testülete a Veszprém Megyei Kormányhivatal VE/53/761/2019. számú törvényességi felhívásával a 30/2019. (III.07.) számú Képviselő-testületi határozatával egyetértett, az abban leírtakat elfogadta, egyben vállalta, hogy gondoskodik a felhívásban közölt jogszabálysértések megszüntetéséről a településkép védelméről szóló 4/2018. (IV.5.) önkormányzati rendelete, valamint Településképi Arculati Kézikönyv felülvizsgálatával, ill. módosításával kapcsolatban.

Balatonrendes Község Önkormányzata Képviselő-testülete eleget téve a törvényességi felhívásban foglaltaknak, a 4/2018. (IV.5.) önkormányzati rendelet szükséges módosításait Nemesi Lajos tervező közreműködésével elvégezte és véleményezésre előterjesztette.

A tervezet 1. §-a a Rendelet 16. § (1) bekezdés c) pontjára vonatkozó módosítást tartalmazza.

A tervezet 2. §-a a Rendelet 35. § (1) bekezdésére vonatkozó módosítást tartalmazza.

A tervezet 3. §-a a Rendelet 18. § (5)-(6) bekezdésekkel történő kiegészítéseket tartalmazza.

A tervezet 4. §-a a Rendelet 20. § (9)-(10) bekezdésekkel történő kiegészítéseket tartalmazza.

A tervezet 5. §-a tartalmazza a Rendelet hatályát vesztő rendelkezéseit.

A tervezet 6. §-a tartalmazza a Rendelet hatályba lépésének időpontját.

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

A rendelet-tervezet címe: Balatonrendes Község Önkormányzata Képviselő-testületének a településkép védelméről szóló 4/2018. (IV.5.) önkormányzati rendelete módosításáról

1. **Társadalmi-gazdasági hatása:** A rendelet tervezet elfogadásának társadalmi hatása a központi jogszabályban lefektetett rendelkezések érvényre juttatása.
2. **Költségvetési hatása:** nincs
3. **Környezeti, egészségi következményei:** nincs
4. **Adminisztratív terheket befolyásoló hatása:** nincs
5. **Egyéb hatása:** nincs
6. **A rendelet megalkotásának szükségessége**: a magasabb szintű jogszabályoknak való megfelelés,
7. **A rendelet megalkotása elmaradása esetén várható következmények**: A rendelet megalkotásának szükségességénél megfogalmazott hatás nem következik be.
8. **A rendelet alkalmazásához szükséges feltételek:**
	* személyi: nincs
	* szervezeti: nincs
	* tárgyi: nincs
	* pénzügyi: nincs

**BALATONRENDES KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**…/2019. (... ...) HATÁROZATA**

***településkép védelméről szóló 4/2018. (IV.5.)*** ***önkormányzati rendelet
 módosításának véleményezéséről***

Balatonrendes Község Önkormányzata Képviselő-testülete a településkép védelméről szóló 4/2018. (IV.5.) önkormányzati rendelet módosításának tervezetét megismerte azt a partnerségi egyeztetésben résztvevők számára 8 napra véleményezésre bocsátja.

Határidő: azonnal

Felelős: Lenner István polgármester